open-index/open-wikipedia-markdown huggingface dataset:
Toropa

**Toropa** () – upė Rusijoje, dešinysis Dauguvos intakas. Prasideda Tverės srityje, Andreapolio rajone.

Užšalus nuo gruodžio vidurio iki balandžio pradžios. Maitinasi daugiausia sniego tirpsmo vandeniu. Prateka daug ežerų. Žemupyje plotis 30–40 m, krantai aukšti, apaugę mišku. Upė populiari tarp turistų.

Didžiausios gyvenvietės – Toropecas, Staraja Toropa.

## Išnašos
Meža

**Meža** () – upė Rusijoje, Tverės srityje; kairysis Dauguvos intakas.

Aukštupyje teka draustiniu, siaura ir vingiuota. Ties Nelidovu išsiplečia iki 30 m, patvenkta. Žemiau Nelidovo buvo naudojama medienos plukdymui. Po santakos su Lučesa ir Berioza patvenkta dar kartą. Po santakos su Obša išsiplečia iki 40–50 m.

Didžiausios gyvenvietės – Nelidovas, Žarkovskis.

Intakai – Obša, Jelša, Lučesa, Berioza (kairieji), Butakovka (dešinysis).

## Šaltiniai
Kasplia

**Kasplia** () – upė Rusijoje ir Baltarusijoje; kairysis Dauguvos intakas. Pirmus 154 km teka Rusijoje, Smolensko srityje, po to Baltarusijoje, Vitebsko srityje. Upė mažai vingiuota, plotis aukštupyje – 10–30 m, žemupyje – iki 40–50 m. Salpa – 100–200 m.

Upė buvo svarbi kelio iš variagų pas graikus dalis, Gnezdovo rajone, 14 km į vakarus nuo Smolensko, buvo pervalka.

Didžiausios gyvenvietės – Demidovas, Suražas (prie žiočių).

Intakai – Gobza (), Udra (), Žerespeja (), Olša (), Rutavečis ().

## Šaltiniai
Tugela

**Tugela** (, ) – upė Pietų Afrikos Respublikos rytuose, ilgiausia Kvazulu Natalio provincijoje. Prasideda Drakeno kalnuose, Montosurso masyve greta Lesoto ir Fristeito sienų sankirtos. Ties ištakomis sudaro vieną aukščiausių pasaulyje Tugelos krioklį (948 m). Teka į rytus, vietomis prateka kanjonais. Įteka į Indijos vandenyną į šiaurės rytus nuo Durbano.

Didesni intakai: Mzinjatis, Mažoji Tugela, Klipas, Mojus, Bludas, Sandeisas, Ingaganis, Bušmansas. Trijose vietose patvenkta. Didžiąją metų dalį upė būna sekli, bet vasaros liūčių metu patvinsta. Tugela nelaivuojama.

Prie Tugelos upės vyko intensyvūs mūšiai tarp zulų ir anglų.

## Šaltiniai
Drisa

**Drisa** (, ) – upė Baltarusijoje, Vitebsko srityje, Rosonų ir Verchnedvinsko rajonuose, dešinysis Dauguvos intakas.

Bendras nuolydis – 45,3 m. Plotis 25–45 m. Krantai pelkėti.

Intakai – Neščerda, Niščia, Svalna (dešinieji), Ščiapernia, Dachnarka (kairieji).

Prie Drisos ir Dauguvos santakos įsikūręs Verchnedvinskas.
Neščerda

**Neščerda** () – upė Baltarusijoje, Vitebsko srities, Rosonų rajone, dešinysis Drisos intakas. Teka miškinga, pelkėta vietove. 9 % baseino ploto sudaro ežerai, tarp jų ir vienas didžiausių Baltarusijoje – Neščerdos ežeras.
Tugelos krioklys

**Tugelos krioklys** () – krioklys Pietų Afrikos Respublikoje, Drakeno kalnuose; aukščiausias Afrikoje ir antras pagal aukštį pasaulyje. Sudaro penki laisvo kritimo šuoliai, kurių bendras ilgis 948 m. Krioklys yra Kvazulu-Natalio provincijos vakaruose, susidaręs Tugelos upės ištakoms krentant nuo Montosurso masyvo skardžio. Įeina į Rojal Natalio nacionalinį parką.

Krioklio vandeningumas svyruoja priklausomai nuo metų laiko; vidutinis debitas 1 m³/s.

## Šaltiniai

* Pasaulio krioklių registras
RPG (reikšmės)

Santrumpa ***RPG*** gali reikšti:

* RPG – vaidmenų žaidimas (stalo arba kompiuterinis variantas)
* RPG – tarybinis/rusiškas rankinis prieštankinis granatsvaidis, pvz.:
** RPG-18 Mucha
** RPG-22
** RPG-26 Aglen
* RPG – IBM kompanijos programavimo kalba
* RPG, RPG Group – Indijos pramonės kompanijų grupė

Taip pat:
* LitRPG – fantastikos žanras, kuriame kūrinio siužetas pagrįstas kompiuterinių vaidmenų žaidimų žaidimu (veikėjas, naudodamas kažkaip papuola į virtualią žaidimo tikrovę...).
Druja (Dauguva)

**Druja** () – upė Baltarusijoje, Vitebsko srityje, Breslaujos rajone; kairysis Vakarinės Dvinos (Dauguvos) intakas.

Išteka iš Druveto ežero, prateka Cno, Nespišo, Nedravo ežerus. Ties Druisko kaimu pastatyta Breslaujos HE, leidžianti reguliuoti vandens lygį Breslaujos ežeruose. Prie Dauguvos ir Drujos santakos įsikūręs Drujos miestelis.

## Etimologija

Upėvardis *Drujà* laikomas bendrakilmiu su  „bėgimas, tekėjimas, skystis“,  „bėga, teka“.

## Šaltiniai
Srovinis keltas

**Srovinis keltas** () – lyninis keltas, kurį varo upės srovė. Plaukdamas keltas būna pasuktas įstrižai upės srovei, todėl susidaro srovės spaudimo dedamoji, stumianti keltą skersai upės. Lynas prilaiko, kad srovė kelto nenuneštų žemyn. Kuo stipresnė srovė, tuo efektyvesnis srovinis keltas.

## Srovinių keltų rūšys
Pagal lyno įtvirtinimo būda sroviniai keltai yra dviejų rūšių:
* Skersinio lyno keltai: Lynas ištemptas skersai upės tarp aukštų atramų, tad lynas eina aukštai virš upės ir kelto. Prie skersinio lyno tvirtinamas specialus įtaisas (skriejikas, ), prie kurio pavadiniu lynu () tvirtinamas keltas. Kad keltas pajudėtų iš vietos jis pasukamas įstrižai srovės, kad susidarytų stumiamoji jėga. Tam pakeičiama pavadinio lyno tvirtinimo padėtis arba panaudojamas vairas.
* Išilginio lyno keltai: Lynas, plaukiantis vandenyje, tvirtinamas prie specialios atramos upės vagos viduryje ar kartais krante.

Pagal korpuso konstrukciją:
* vieno korpuso keltai
* katamaranai – du vienodus lygiagrečius korpusus jungia bendras denis.

Dalis srovinių keltų yra grynai keleiviniai, dalis – gali perkelti ir automobilius (kai kurie – iki 12 automobilių vienu reisu).

Lietuvos sroviniai keltai: Padalių-Čiobiškio keltas per Nerį ties Čiobiškiu, „Uperis“ Vilniuje.


Uperis, 2018-08-26.jpg|„Uperis“ Neryje Vilniuje.
File:Traghetto di Leonardo - Il traghetto.jpg|Keltas *Traghetto di Leonardo* - istorinis skersinio lyno srovinis keltas Ados upėje ties *Imbersago*. Teigiama, kad suprojektuotas *Leonardo de Vinci*.
File:Gierfähre Westerhüsen 20070909.JPG|Westerhüsen'o keltas () Elbės upėje (Vokietija) yra išilginio lyno, kurio galas pritvirtintas upės viduryje, keltas.
File:Přívoz Dolní Žleb.JPG|*Dolní Žleb* keltas () Elbėje (Dečino rajonas, Čekija) yra išilginio lyno keltas
File:Faehre Veckerhagen.jpg|Vekerhageno keltas () Vėzeryje (Vokietija) yra skersinio lyno keltas


## Šaltiniai

### Išorinės iliustracijos
* Reaction Ferry Near Lytton British Columbia 
* Reaction Ferry near Lytton British Columbia 
* Lytton reaction ferry. Water was running very high and they almost stopped running it. 
* Big Bar reaction ferry, Fraser River, South Chilcotin BC  (gerai matyti skriejikas ant lyno)
* Big Bar reaction ferry, Fraser River, South Chilcotin BC  (vaizdas iš toliau)
* Reaction ferry across the Rhine River in Basel, Switzerland.
Langkavis

**Langkavis** () − sala šiaurės vakarų Malaizijoje, Kedaho valstijoje, prie sienos su Tailandu; archipelagas iš 99 salų Andamanų jūroje, 30 km nuo Malaizijos pakrantės. Sostinė ir didžiausias salos miestas − Kuahas. Salos plotas − 478,5 km². Gyventojų − 67,792.

Kuaho mieste yra daug viešbučių, verslo centrų, parduotuvių ir restoranų. Prekybos centruose prekiaujama prekėmis be muito mokesčio, tačiau turistai šioje šalyje privalo išbūti ne mažiau kaip 72 valandas. Salos paplūdimiai yra balto smėlio, o jūra žydra ir skaidri. Povandeninis pasaulis vilioja nardytojus iš viso pasaulio. Čia puikiai išvystytas turizmas.
 
Langkavio saloje yra *Mashuri* memorialinė sodyba. Tai paminklas merginai, kuri, pagal legendą, prakeikė Langkavio salą. Legenda pasakoja, kad prieš du šimtus metų mergina anytos buvo apkaltinta nuodėme. Pagal papročius, grįžęs vyras iš karo turėjo nužudyti žmoną. Kai jis peiliu dūrė į jos širdį, pradėjo bėgti baltas kraujas. Tai buvo įrodymas, kad žmona nekalta. Mashuri prieš mirtį prakeikė salą ir jos gyventojus 7 kartoms. Tik 1990 m. prakeikimas nustojo galioti ir dabar Langkavi tapo vienu iš nuostabiausių Azijos kurortų. Salos gyventojai dabar Mashuri laiko tautos didvyre.

Langkavio saloje yra legendų ola (*Gua Čerita*), kurios sienos išpuoštos neiššifruotais, senoviniais raštmenimis.

Saloje yra vienas vienas iš didžiausių Azijoje okeanariumas (virš 5000 įvairiausių jūros gyvūnų). Penkiolikos metrų tunelis suteikia galimybę lankytojams stebėti povandeninio pasaulio gyvenimą natūraliomis sąlygomis.

Jūros parkas yra sudarytas iš keturių nedidelių salų. Čia saugomi nuostabūs koralų rifai.
 
Krokodilų fermoje saugoma daugiau nei 1000 rūšių krokodilų bei aligatorių.

## Nuorodos
* Informacija turistams apie Langkavio salą (anglų k.)
Papės ežeras

**Papės ežeras** () – ežeras Latvijos vakaruose, Pietų Kuršo savivaldybėje, Pajūrio žemumoje, į šiaurę nuo Šventosios, arti Latvijos ir Lietuvos valstybės sienos. Plotas 12,3 km². Ilgis 8,2 km, didžiausias plotis – 3,2 km. Didžiausias gylis – 2 m. Krantai žemi, pelkėti. Yra 12 salų. 1,5 km protaka jungiasi su Baltijos jūra.

## Šaltiniai

## Nuorodos
* www.ezeri.lv
Džohoro sąsiauris

**Džohoro sąsiauris** () – sąsiauris Pietryčių Azijoje, tarp Malaizijos ir Singapūro. Pavadintas pagal Malaizijos valstiją - Džohorą.
Pietų Tirolis

**Pietų Tirolis** (, ladin. *Provincia Autonoma di Bolzano – Alto Adige*, ) – provincija šiaurės rytų Italijoje. Ribojasi su Austrija šiaurėje, šiaurės vakaruose su Šveicarija. Provincijoje 2021 m. gyveno 532 tūkst. gyventojų, sostinė – Bolcanas. Plotas 7 400 km².

## Kalbos

Vokiečių ir italų kalbos yra oficialios Pietų Tirolio kalbos. Kai kuriose rytinėse savivaldybėse ladynų kalba pripažįstama kaip trečioji oficiali kalba. Dauguma gyventojų kalba vokiškai.

Kiekvienas žmogus turi provincijoje teisę vartoti gimtąją kalbą, netgi teisme. Mokyklos atskirtos pagal kalbos vartojimą.

Visi kelio ženklai yra dviejų ar trijų kalbų. Tik geležinkelio stotyse kartais vartojama viena kalba (vokiečių).

Kalbinis gyventojų pasiskirtymas 2011 m.:

## Didžiausios savivaldybės
 

## Išnašos

## Nuorodos
* Oficiali svetainė
Senasis permių raštas

**Senasis permių raštas** arba **a(n)buras** – buvo rašto sistema, XIV – XVII a. naudota rašyti senosioms permių kalboms.

## Kilmė ir raida
Permių raštą 1372 m. sukūrė Šv. Steponas Permietis, kuris siekė skleisti Rytų Krikščionybę šiaurės rytų Europoje, tarp permių tautų. Kuriant buvo remiamasi kirilica, graikų raštu ir permių tarpe paplitusiais piktografiniais simboliais, vadinamaisiais pasais (Рӧдвужпас).

Permiai savo raštą naudojo iki XVI a. Po prijungimo prie Maskvos Didžiosios Kunigaikštystės jų tarpe įvesta Rusų kirilica. Tuo metu šis mažai žinomas raštas pradėtas naudoti kaip slaptaraštis rusų susirašinėjime. Raštas galutinai nunyko XVII a.

## Struktūra

Permių raštas yra abėcėlė, turinti raides priebalsiams ir balsiams išreikšti. Pirminis variantas turėjo 24 raides. To neužteko išreikšti visą permių garsų įvairovę, ir vėliau pridėtos papildomos raidės (*yat*' ir *ver*). Spėjama, kad kartais naudojami diakritiniai ženklai, skirti išreikšti garsams [ö] ir [j], taip pat minkštiesiems priebalsiams. Dėl nuolatinių kontaktų su Rusia  permių rašte ilgainiui atsirado raidės ю, я, ъ, ь, ц, ф, х, skirtos užrašyti skoliniams iš rusų kalbos. Galutinė abėcėlė jau turėjo 38 raides.

Pirmosios dvi raidės an ir bur davė pavadinimą visai rašto sistemai.

## Nuorodos
* Senasis permių raštas (rus.) 
* Senasis permių raštas (rus.)
Saravakas

**Saravakas** () − valstija Rytų Malaizijoje, Kalimantano saloje. Sostinė − Kučingas.

XIX–XX a. gyvavo kaip Saravako karalystė, 1946–1963 m. – britų Saravako kolonija, o nuo 1963 m. – Malaizijos valstija.

## Geografija
Saravako valstija pagal plotą yra didžiausia Malaizijoje (124 451 km²). Ji ribojasi su Sabaho valstija rytuose, Indonezija pietuose, apgaubia Brunėjų ir turi 750 km ilgio pakrantę prie Pietų Kinijos jūros. Nuo Indonezijos Saravakas atskirtas aukštomis kalvomis ir kalnais, kurie yra centrinio Borneo kalnyno dalis. Aukščiausias valstijos taškas – Murudas (2424 m).

Pagrindinės upės – Radžangas, Baramas.

## Apygardos
Saravakas padalintas į 11 apygardų:
* Betongo apygarda,
* Bintulu apygarda,
* Kapito apygarda,
* Kučingo apygarda,
* Limbango apygarda,
* Mirio apygarda,
* Mukacho apygarda,
* Samarachano apygarda,
* Sarikėjaus apygarda,
* Sibu apygarda,
* Šri Amano apygarda

## Gyventojai
Saravakas − daugiatautė valstija, kur nė viena etninė grupė neturi vyraujančios padėties. Saravake gyvena virš dviejų milijonų gyventojų.

2020 m. 72,1 % Saravako gyventojų buvo vietinės kilmės (bumiputera) – malajai, dajakai (daugiausia ibanai, taip pat bidajuhai, melanajai, ulai), kedajanai, murutai ir kt. Taip pat gyvena kinai (22,6 %), indai (daugiausia tamilai, 0,2 %).

2020 m. 50,1 % gyventojų buvo krikščionys (vienintelė Malaizijos valstija, kur daugumą sudaro krikščionys), 34,2 % – musulmonai, 12,8 % – budistai. Taip pat yra išpažįstančių kinų liaudies religiją, daoizmą, hinduizmą, vietines tikybas ir kt.

### Didžiausi miestai
* Kučingas – 511,5 tūkst. gyventojų (2010 m.)
* Miris – 225,9
* Sibu – 181,5
* Bintulu – 135,1
* Sarikėjus – 25,0
* Sri Amanas – 21,2
* Limbangas – 19,0
* Kapitas – 13,6
* Samarahanas – 10,2

## Ekonomika
Saravako valstijoje išgaunama nafta. Dėl to ji laikoma turtinga valstija. Taip pat auginami ryžiai, sago palmės, hevėja, juodieji pipirai. Be naftos dar išvežama mediena, pipirai, kopra, sago krakmolas. Vystoma tekstilės, metalo apdirbimo, muilo, laivų statybos, plytelių pramonė.

## Šaltiniai
Klevinkalnis (Kazlų Rūda)

**Klevinkalnis** – kaimas Kazlų Rūdos savivaldybės pietryčiuose, 1,5 km į pietus nuo Plutiškių, šalia Mikalinės miško. Praeina kelias , taip pat keliai į Plutiškes, Mačiuliškes.

## Istorija
XIX a. pab. lenkiškai minimas kaip Klonova Guros (*Klonowa Góra*) kaimas Marijampolės apskrities Mikališkių valsčiuje, Plutiškių parapijoje.

Iki XX a. vidurio kaimas minimas kaip ***Klevakalnis***, tačiau vėliau (tikriausiai per klaidą) imtas vartoti ***Klevinkalnis***. 2007 m. rugpjūčio 22 d. savivaldybės taryba nutarimu Nr. TS4-109 pritarė autentiško vardo sugrąžinimui, nors Registrų centre 2021 m. vis dar išlikęs Klevinkalnis.

## Gyventojai

## Šaltiniai
Elamitų dantiraštis

**Elamitų dantiraštis** – rašto sistema, vienas iš dantiraščių, III–I tūkst. pr. m. e. naudotas užrašyti nenustatytos kilmės elamitų kalbai.

## Kilmė ir rūšys
Elamitų dantiraštis buvo viena iš trijų žinomų rašto sistemų Elame – pati vėliausia. Ankstyvuoju laikotarpiu ji buvo naudojama lygiagrečiai su elamitų linijiniu raštu, bet vėliau jį galutinai išstūmė.

Dantiraščio paplitimą Elame nulėmė Akado imperijos užkariavimai ir kultūrinė įtaka III tūkst. pr. m. e. Kartu su šia kultūrine įtaka akadų dantiraštis pradėtas naudoti užrašyti elemitų kalbai. Seniausias tokiu būdu užrašytas tekstas yra žinomas iš 2200 m. pr. m. e. – sutartis tarp Akado karaliaus Naramsino ir Elamo valdovo Hita. Šių ankstyviausių įrašų dantiraštis beveik nesiskyrė nuo akadų dantiraščio.

II tūkst. pr. m. e. beveik 900 m. elamitų kalba nebuvo užrašinėjama: tuo metu kaip mokslo ir kultūros kalba buvo naudojama tik akadų ir šumerų kalbos. XIII a. pr. m. e. įvyko elamitų raštijos atgimimas, ir XIII–VI a. pr. m. e. randama daugiausia įrašų jau susiformavusiu elemitų dantiraščiu. Garsiausias yra Behistūno įrašas.

Raštas nunyko po Achemenidų imperijos žlugimo galutinai sunykus elamitų kalbai.

## Rašto struktūra

Skirtingai nei jo pirmtakas akado dantiraštis, elamitų dantiraštyje buvo atsisakyta didelės dalies ideogramų, todėl raštas iš esmės tapo silabografiniu: t. y. naudoti tik garsiniai skiemeniniai dantiraščio ženklai. Pastoviai šiame rašte buvo naudojama tik maždaug 145 ženklai (akadų dantiraštyje jų buvo apie 700). Kadangi kai kurie jų per istoriją kito, iš viso žinomi 206 elamitų dantiraščio ženklai.

Atrodo, kad elamitų kalbos fonetinė sistema buvo paprastesnė nei akadų. Pvz., čia nebuvo išskiriamos priebalsių poros (k-g, t-d, p-b). Dėl to čia aptinkama 12 priebalsių (/p-b/,/k-g/,/t-d/,/š/,/s/,/z/,/y/,/l/,/m/,/n/,/r/, /h/) ir keturi balsiai (/a/, /e/, /i/, /u/). Taip egzistavo maždaug 60 priebalsio-balsio (CV) ir balsio-priebalsio (VC) skiemenų ir maždaug 40 priebalsio-balsio-priebalsio (CVC) skiemenų. VC skiemenys dažnai buvo naudojami tiesiog kaip priebalsiai, nepreipiant dėmesio į balsį, taip rodant tendenciją link raidinės abėcėlės.

Elamitų silabogramos savo išvaizda didele dalimi atitiko akadų silabogramas, nors egzistavo ir nemaži skirtumai.

Taip pat buvo naudojamos apie 25 ideogramos ir 7 determinatyvai. Transkribuojant elamitų dantiraštį silabogramos rašomos mažosiomis raidėmis, ideogramos – didžiosiomis, o determinantai – pakelti.

## Dešifravimas
Elamitų dantiraščio dešifravimas prasidėjo radus trikalbį Behistūno įrašą ir iššifravus persų dantiraštį. Vėliau iššifruotas akadų dantiraštis. Elamitų dantiraščio dešifravimas užtruko, nors paties rašto iššifravimas nebuvo labai sudėtingas dėl panašumų su akadų dantiraščiu. Tai nulėmė pirmiausia nesuprantama kalba. Todėl netgi galint perskaityti kalbą, daug įrašų vis dar lieka nesuprantami.

## Nuorodos

* Elamitų rašto sistemos
Kipu

**Kipu** ( 'mazgas') – savotiškos atmintinės, naudotos Inkų imperijoje bei ikiinkinėse Senovės Peru kultūrose. Kipu paprastai sudarė spalvingų gijų, padarytų iš lamos ar alpakos vilnos, kuokštas. Dar gamintas ir iš špagato. Gijų skaičius galėjęs siekti iki 2000. Ant jų buvo užrišami mazgai, turėję skaitinę reikšmę. Skaičiai buvo išreiškiami dešimtaine sistema. Reikšmę turi mazgo tipas, padėtis ant gijos ir kt. Dalis mazgų, gijų spalvos turėjo ir kitą reikšmę, tačiau ji nėra iššifruota. Paprastai manoma, kad kipu sistema neturėjo mazgų, reiškiančių fonetinius atitikmenis (garsus). Visgi, neatmetama galimybė, kad kipu galėjo turėti ne tik atmintinę, bet ir žodinę reikšmę. Tokiu atveju pavykus iššifruoti kipu atsivertų daug žinių apie Inkų imperiją, kuri iki ispanų konkistos rašto neturėjo.

Seniausias kipu variantas, kuris datuojamas apie 3000 m. pr. m. e., rastas Karalio piramidėje, todėl gali būti laikomas viena seniausių pasaulyje komunikavimo priemonių. Inkų imperijoje už kipu buvo atsakingi kipukamajokai (*khipu kamayuq*). Jie mokėjo šifruoti kipu mazgus, su jais atlikti aritmetinius veiksmus. Jie apskaičiuodavo mitą (viešuosius darbus), mokesčius, pajamas, gyventojų surašymus. Kipu taip pat naudoti sudarinėjant kalendorius. Be kipukamajakų kipu mokėjo naudotis ir istorikai, aukštuomenė.

Kipu ir jų skaitymo menas sunaikinti ispanams užkariavus Peru. Kipamajokai buvo persekiojami kaip senosios valdžios šalininkai, o kipu naikinti kaip inkų stabai. Iki šių dienų yra išlikę ~600 kipu, o 15-20 kipu buvo konkistos laikais transkribuota (bet manoma, kad nei vienas iš transkribuotų neišlikęs). Dalis istorikų teigia, kad kiekvienas kipu gali būti perskaitytas tik jį kūrusio kipukamajoko. Vietomis Peru aukštikalnėse vietiniai gyventojai atminimui tebenaudoja supaprastintus kipu, tačiau jie gerokai skiriasi nuo imperinių kipu.

## Šaltiniai
Elgino marmuras

**Elgino marmuras**, dar vadinamas **Partenono marmuru** – klasikinės Sen. Graikijos V a. pr. m. e. marmuro skulptūrų ir architektūrinių liekanų rinkinys, esantis Britų muziejuje Londone. Daugiausia surinktas iš Partenone rastų fragmentų, nuo Partenono frizų ir frontono. Tikima, kad jų sukūrimą prižiūrėjo skulptorius Fidijas. Jų atgabenimą į Angliją suorganizavo 7-asis Elgino lordas Thomas Bruce (1766–1841), įsigijęs jas už tuo metu didžiulę £39 000 sumą. 1799–1803 metais Thomas Bruce ėjo britų ambasadoriaus pareigas Otomanų imperijoje ir iš vietinės valdžios gavo leidimą pergabenti Partenono skulptūras į gimtąją Angliją. 1801–1812 metais Elgino lordo patikėtiniai nuėmė skulptūras nuo Partenono ir pergabeno į Angliją jūros keliu. 1816 m. skulptūras iš lordo įsigijo D. Britanijos vyriausybė ir patalpino į Britų muziejaus ekspoziciją.

## Elgino marmuro fragmentai
 
Vaizdas:Ac marbles.jpg| Elgino marmuro fragmentas
Vaizdas:Elgin Marbles London 160.jpg| Elgino marmuro fragmentas
Vaizdas:Elgin Marbles east pediment.jpg| Elgino marmuro fragmentas nuo Partenono frontono
Vaizdas:Elgin Marbles 4.jpg| Elgino marmuro fragmentas

## Išnašos

## Nuorodos

* britannica.com
* oxfordreference.com
* telegraph.co.uk
Hetitų dantiraštis

**Hetitų dantiraštis** – rašto sistema, vienas iš dantiraščių, II tūkst. pr. m. e. naudotas užrašyti indoeuropiečių hetitų kalbai.

## Kilmė
Hetitų dantiraštis susiformavo tada, kai hetitai perėmė savo kalbai rašyti akadų dantiraštį ir jį atitinkamai adaptavo. Juo buvo sukurta daugybė įrašų tuometinėje Hetitų imperijoje.

Raštas nunyko po imperijos žlugimo galutinai sunykus pačiai kalbai.

## Rašto struktūra

Hetitų dantiraštis, kaip ir jo pirmtakas, akadų dantiraštis, turi ideogramas, determinatyvus ir skiemeninius ženklus (silabogramas). Tačiau jame atsisakyta didelės dalies ženklų, ypač ideogramų. Todėl vietoje maždaug 700 akadų dantiraštyje naudotų ženklų, čia naudojami tik apytikriai 375.

Ideogramos buvo skirstomos į šumeriškos kilmės šumerogramas (transkribuojant jos rašomos didžiosiomis raidėmis) ir akadiškos kilmės akadogramas (jos rašomos didžiosiomis raidėmis kursyvu). Jos buvo tariamos hetitų kalba. Pvz., šumerograma LUGAL („karalius“) buvo tariama *hassus*, ŠU („ranka“) – *kessaras*, akadograma *ABU* („tėvas“) tarta *atta* ir t. t. Determinantai, kurie skaitant nebuvo tariami, transkribuojant rašomi pakelti.

Silabogramos buvo sudaromos derinant priebalsius ir balsius. Hetitų kalboje aptinkama 15 priebalsių (/p/,/b/,/k/,/g/,/t/,/d/,/š/,/z/,/y/,/l/,/m/,/n/,/r/,/w/,/h/) ir keturi balsiai (/a/, /e/, /i/, /u/). Taip egzistavo maždaug 100 priebalsio-balsio (CV) ir balsio-priebalsio (VC) skiemenų. Be jų egzistavo daugybė priebalsio-balsio-priebalsio (CVC) skiemenų. Hetitų silabogramos savo išvaizda didele dalimi atitiko akadų silabogramas, nors egzistavo ir kai kurie skirtumai.

## Dešifravimas
Hetitų dantiraščio dešifravimas prasidėjo XX a. pradžioje, kuomet jau buvo iššifruoti kiti dantiraščiai. Dėl savo panašumų į akadų dantiraštį, paties rašto iššifravimas nesukėlė didelių problemų, kadangi dauguma silabogramų ir ideogramų buvo žinomos. Tačiau sunkiausia buvo iššifruoti pačią kalbą, kurios kilmė tuo metu dar buvo nežinoma. 1915 m. čekų mokslininkas Berdžichas Hroznas teisingai perskaitė pirmąjį sakinį hetitų kalba ir įrodė, jog ši kalba buvo indoeuropiečių.

## Nuorodos

* Hetitų dantiraštis
Kanieris

**Kanieris** () – ežeras Latvijos vakaruose, Tukumo savivaldybėje, Pajūrio žemumoje, Kemerių nacionalinio parko teritorijoje. Plotas 11,28 km². Ilgis 5,2 km. Vidutinis – 0,8, didžiausias gylis – 1,6 m. Krantai žemi, pelkėti. Yra 14 salų.

## Šaltiniai
* www.ezeri.lv
Tifinagas

**Tifinagas** ( *Tifinagh* iš *tifi negh* – „mūsų išradimas“) – kelios tarpusavyje giminingos rašto sistemos, nuo III a. pr. m. e. naudotos rašyti berberų kalbomis. Dabar ji neoficialiai naudojama užrašyti tuaregų kalbai.

## Kilmė ir rūšys
Seniausi įrašai tifinagu aptinkami iš III a. pr. m. e. Akivaizdžiai šio rašto atsiradimui didelę įtaką padarė finikiečių raštas. Vietiniai berberai (garamantai arba libiai) jį perėmė ir adaptavo savo kalbai. Jų naudota seniausia tifinago forma dar vadinama **senųjų libių raštu**, **numidų raštu**. Šis raštas, kaip ir finikiečių, neturėjo balsių. Jo unikalus ypatumas buvo tas, kad rašoma buvo iš apačios į viršų. Egzistavo du regioniniai rašto variantai.
 
Senasis tifinagas nunyko apie III a., jį užgožus lotynų, vėliau arabų raštui. Tačiau tradiciškai jo pakitusią formą per tūkstantmečius išsaugojo klajokliai tuaregai.

1980 m. prof. Salemo Čakerio dėka tuaregų tifinagas buvo stipriai reformuotas, įvedant balsius. Taip raštas buvo atgaivintas ir tapo vadinamas **neo-tifinagu**. Net po to jis vartotas daugiau simboliškai, kaip berberų tapatybės dalis. Tačiau 2003 m. Maroke neo-tifinagas pripažintas oficialiai, juo jau spausdinamos knygos.

## Rašto principai

Abėcėlę priklausomai nuo regiono sudaro nuo 21 iki 27 geometrinių ženklų. Balsės ir tarpai tarp žodžių nežymimi, nėra vieningai nustatyta rašymo kryptis. T. y. galima rašyti iš kairės į dešinę, iš viršaus į apačią, taip pat ir atvirkščiai. Dėl to raštas yra sunkiai skaitomas. Labiausiai paplitęs rašymas iš dešinės į kairę, greičiausiai veikiant arabų raštui.

## Nuorodos

* Berberų raštas
Mazgas

**Mazgas** – atskirų linijinės medžiagos dalių sujungimo ar apsaugos metodas surišant ar perneriant. Į mazgą gali būti rišamos virvės ir kitos linijinės medžiagos – plaukai, audeklo juostos, trosai ir kt. Mazgų gamyba žinoma nuo senovės laikų, yra sukurta daugybė įvairių mazgų tipų. Dažnai mazgai atlieka svarbią funkciją, kai kas nors yra kabinama, tvirtinama, surišama, todėl neteisingai parinktas ar per silpnas mazgas gali tapti nelaimės priežastimi.
Singapūro sąsiauris

**Singapūro sąsiauris** () - sąsiauris skiriantis Malakos pusiasalį ir Singapūro salą nuo Riau salyno (Indonezija), jungia Pietų Kinijos jūrą su Malakos sąsiauriu. Ilgis 110 km, plotis 5-21 km. Farvaterio didžiausias gylis 22 m. Prie sąsiaurio įsikūręs Singapūro miestas.

## Šaltiniai
BlackRock

**BlackRock Inc** – stambiausia bei iškiliausia investicijų valdytoja pasaulyje. „BlackRock“ teikia investicijų bei rizikos valdymo ir strateginio konsultavimo paslaugas plačiam klientų ratui, kurių portfelių bendra vertė sudaro apie $9 trilijonus JAV dolerių. 2010 m. „BlackRock“ valdomo turto bendra vertė pasiekė $3,66 trilijonų dolerių ribą.

„BlackRock“ agresyviai plėtėsi ir 2006 m. „BlackRock“ įsigijo „Merrill Lynch“ investicijų valdymo skyrių sumokėdama už jį $8,5 mlrd. JAV dolerių, o po trejų metų dar nupirko ir „Barclays Global Investors“ padalinį už $13,5 mlrd. dolerių. Tokiu būdu „BlackRock“ tapo didžiausia investicijų valdytoja pasaulyje.

Valdomas turtas 2025 m. antrąjį ketvirtį pasiekė 12,5 trilijono dolerių.

## Išnašos


## Nuorodos
* Oficiali įmonės svetainė
* BusinessWeek – The Colossus of Wall Street.
Jūrinis baržovežis

**Jūrinis baržovežis** arba **baržovežis** (; ) – specializuotas laivas, pervežantis krovinius, pakrautus į lichterius, taip pat – konteinerius.

## Klasifikacija
Šiuolaikiniai jūriniai baržovežiai skirstomi:
* Pagal aptarnaujamus regionus:
** okeaniniai baržovežiai – gabenantys krovinius tarp skirtingų regionų
** vietiniai baržovežiai – pervežantys krovinius tarp vieno regiono seklių uostų bei menkai įrengtų uostų.

* Pagal krovimo būdą:
** kraninio krovimo baržovežiai – lichterius nuo vandens pakelia, gabena išilgai denio ir nuleidžia į triumą ožiniu kranu.
** horizontaliojo krovimo baržovežiai – lichterius nuo vandens pakelia iki denio lygio laivagalio keltuvu, o po to per laivagalio vartus specialiais vežimėliai nuveža į pastatymo vietą.

## Taip pat skaitykite
* Krovininis laivas

## Šaltiniai
Okeanijos lengvosios atletikos asociacija

**Okeanijos lengvosios atletikos asociacija** (**OAA**) – Okeanijos šalių lengvosios atletikos asociacija, rengianti kontinento čempionatus ir prižiūrinti regiono nacionalinių lengvosios atletikos federacijų darbą. Organizacijos būstinė įkurta Australijoje. Nuo 1990 m. asociacija rengia Okeanijos lengvosios atletikos čempionatą.

## Nariai

Asociacijai taip pat priklauso du asocijuoti nariai:  ir .

## Nuorodos
*Oficiali svetainė
Policijos kateris

**Policijos kateris** () – policijai priklausantis kateris, naudojamas patruliavimui vandens telkiniuose. Jie paprastai naudojami didelėse upėse , didelių uostų akvatorijose, poilsiui naudojamuose ežeruose ir panašiose vietose, kur reikalingas policijos patruliavimas. Policijos kateriai naudojami nuo XX a. pradžios.

Paprastai policijos kateriai turi galingus variklius, kad galėtų pasivyti vandeniu sprunkančius pažeidėjus.

## Policijos katerių galerija

Image:Helsinki Boat Police 491 492 493.jpg|Helsinkio policijos patruliniai kateriai
Image:WSPHB2.jpg|Vokietijos vandens policijos () kateris
Image:APEC Police Boat, Sydney Harbour, 2 Sept 2007.JPG|Naujojo Pietų Velso policijos kateris patruliuoja Džeksono Uosto įlankoje ()
Image:Bermuda Police Marine Section boats.jpg|Bermudų policijos Jūros skyriaus kateriai Hamiltono prieplaukoje


## Šaltiniai
Lichteris

**Lichteris** (, iš  'iškrauti'; ) – plokščiadugnė bevariklė barža, skirta kroviniams pervežti iš laivų į krantą ar atvirkščiai. Tradiciniai senieji lichteriai būdavo be variklių, varomi ir vairuojami ilgais irklais.

Šiandien lichteriais vadinamos baržos, kuriomis pervežami kroviniai iš didžiųjų laivų. Variklių neturi arba jų pakanka tik manevravimui – pastatyti arba specialiai pritaikyti tam, kad juos būtų galima stumti, neturintys savo varomosios jėgos arba turintys tokią varomąją jėgą, kurios pakanka atlikti trumpus manevrus nebūnant stumiamos vilkstinės dalimi. Dabartiniai lichteriai vieno triumo, neturi savo įgulos. Plačiai naudojami kuomet krovininis laivas negali priplaukti prie prieplaukos, pavyzdžiui, didelės grimzlės laivai negali įplaukti į seklų uostą. Keliamoji galia – 370-850 tonų.

Iki maždaug 1960 m. tradiciniai lichteriai buvo būdingi, pvz., Londono uostui. Vėliau juos išstūmė naujos krovinių technologijos.

Dabar lichteriai naudojami ir specialiuose krovininiuose laivuose lichtervežiuose.

Dabar lichteriai skirstomi į tokias rūšis:
* *skystakrūvis lichteris* – laivas, skirtas kroviniams stacionariose talpyklose vežti
* *paprastasis lichteris* ar *krovininis lichteris* – laivas, kuris nėra skystakrūvis lichteris, skirtas kroviniams vežti.
* *laivu pervežamas lichteris* ar *laivinis lichteris* – lichteris, pastatytas taip, kad jį būtų galima pervežti jūrų laivais ir kad juo būtų galima plaukioti vidaus vandenų keliais;

Lichteriams varyti naudojami specialūs lichterių stūmikai () – maži, manevringi stumiamieji uosto vilkikai. Jie mažesnio galingumo už tradicinius uosto vilkikus, skirtus dideliems laivams buksyruoti.

Lichteriai perveža tokius krovinius kaip:
* įprastinius generalinius krovinius ()
* tarptautinius jūrinius konteinerius (perveža tiek lichterių triumuose, tiek deniuose)
* judrią techniką (paprastai perveža deniuose)
* vamzdžius ir paketuotą medieną (perveža tiek lichterių triumuose, tiek deniuose)

## Konstrukcijos ypatumai
Lichteriai paprastai statomi taip, kad jie tiktų būti:
* stumiami upėse vilkstinėmis ar po vieną,
* velkami jūroje po vieną esant didesniam kaip 4 balų bangavimui iki 50 jūrmylių nuo uosto atviroje jūroje ir iki 100 jūrmylių uždarose jūrose.
Laivinių lichterių konstrukcija pritaikyti lichteriams pakelti į lichtervežį ar nuleisti iš jo, įdėti į triumą ar pritvirtinti lichtervežio denyje.

Kai kurie lichteriai turi savo krovimo įtaisus. Dalis lichterių turi sutvirtintus korpusus, todėl gali būti trumpai naudojami vandenyse su smulkiu plaukiojančiu ledu.

## Lichterių standartai
Tarptautiniuose pervežimuose naudojami lichteriai paprastai standartizuoti.

## Šaltiniai
Citigroup

**„Citigroup Inc.“** (*Citi*) – viena iš pagrindinių JAV finansinių paslaugų bendrovių. „Citigroup“ buvo suformuota per vieną iš didžiausių susijungimo istorijoje tarp bankininkystės milžino „Citicorp“ ir finansų konglomerato „Travelers Group“ 1998 m. „Citigroup“ turi plačiausią pasaulyje finansinių paslaugų tinklą, apimantį 140 šalių su  apytikriai 16,000 ofisų. Bendrovėje dirba apie 300,000 darbuotojų. Pagrindiniai jo konkurentai JAV rinkoje yra „Bank of America“, „JP Morgan Chase“ ir „Wells Fargo“ bankai. „Citigroup“ patyrė milžiniškus nuostolius per 2008–2009 m. pasaulinę ekonominę krizę ir buvo išgelbėta JAV vyriausybės.
Piliečio teisės

**Pilietinės teisės** ir laisvės - žmogaus teisių ir laisvių rūšis. Pilietines teises turi piliečiai - konkrečios valstybės - kaip politinės organizacijos nariai. Šios teisės ir laisvės svarbios, užtikrinant asmenų apsaugą nuo neteisėtų valdžios ir valdymo institucijų, pareigūnų veiksmų, lygias galimybes dalyvauti pilietiniame ir politiniame valstybės gyvenime, būti nediskriminuojamam. Tam tikros galioja ne tik fizinių, bet ir juridinių asmenų atžvilgiu. 

## Pilietinės ir žmogaus teisės
Dažnai Konstitucijose pilietinėmis teisėmis (t. y. tokiomis, kurios užtikrinamos piliečiams), yra įvardijamos pagrindinės žmogaus teisės bei principai kaip, pvz.:
* Žmogaus orumo neliečiamumo (apsaugos) principas; teisė į kūno neliečiamumą, t. y. žmogaus fizinio integralumo (vientisumo), neliečiamumo principai 
* Teisė būti nediskriminuojamam lyties, religijos, rasės, lytinės orientacijos, tautybės, amžiaus, teisėto buvimo valstybėje teisinio statuso (pvz., imigracinio) ir panašiais pagrindais
* Teisė į sveikatą (sveikatos priežiūrą), teisė į švietimą (pagrindinį išsilavinimą, mokslą), kultūrinės ir kitos teisės (kultūros, sporto, mokslo prieinamumas)
* Teisė į teisingą teismą (kai kur - vad. „procesinis teisingumas"; angloamerikiečių teisėje - vad. „Elementarusis teisingumas“, “); teisė į gynybą, teisė į nešališką teismą, teisinis tikrumas, žalos atlyginimo principas (pasireiškia kaip teisė siekti asmeniui padarytos žalos atlyginimo, kompensacijos).

## Politinės teisės

Politinės teisės oficialiai yra užtikrinamos tik piliečiams, tačiau kai kuriomis praktiškai gali naudotis ir kiti asmenys, nepiliečiai. Išskiriama asmens politinė laisvė (įskaitant asmenines teises kaip sąžinės (minties) laisvė, žodžio laisvė, tikėjimo laisvė, spaudos laisvė, kilnojimosi laisvė), teisė dalyvauti pilietinėje visuomenėje ir politikoje, asociacijų laisvė (teisė laisvai vienytis į įvairias organizacijas), susirinkimų laisvė; teisė protestuoti (kai kur - ir teisė sukilti, vad. teisė į maištą), peticijos teisė, rinkimų teisė (aktyvioji ir pasyvioji).
 
Pilietinės ir politinės teisės sudaro pirmąją Visuotinės žmogaus teisių deklaracijos dalį (antrają dalį - vad. ekonominės, socialinės ir kultūrinės laisvės).
Urartų dantiraštis

**Urartų dantiraštis** – rašto sistema, vienas iš dantiraščių, I tūkst. pr. m. e. naudotas užrašyti nenustatytos kilmės urartų kalbai.

## Kilmė
Yra keliama hipotezė, kad ankstyvuoju egzistavimo laikotarpiu urartai turėjo savo hieroglifus. Yra išlikę tik du jų ženklai, abu žymintys matavimo vienetus:  (*aqarqi*) ir  (*terusi*), todėl hipotezė nėra įrodyta.
 
Urartų dantiraštis susiformavo tada, kai urartai perėmė savo kalbai rašyti akadų dantiraštį (jo vėlyvąjį variantą) ir jį atitinkamai adaptavo. Seniausias įrašas šiuo raštu randamas iš IX a. Juo buvo sukurta daugybė įrašų tuometinėje Urartų imperijoje. Iki šiol rasti maždaug 200 įrašų šiuo dantiraščiu.

Raštas nunyko po imperijos žlugimo galutinai sunykus pačiai kalbai.

## Rašto struktūra

Perimdami akadų dantiraštį, urartai perėmė išimtinai tik silabogramas, beveik atsisakydami determinatyvų ir ideogramų. Be to, jie naudojo gana ribotą skiemenų skaičių ir vengė skiemenų polifonijos. Panašiai kaip elamitų dantiraštyje čia buvo labiausiai priartėta prie skiemeninės abėcėlės.

Urartų silabogramos savo išvaizda buvo panašios į akadų silabogramas, nors egzistavo ir kai kurie skirtumai. Urartų dantiraštyje vengta sukirsti tarpusavyje dantiraščio brūkšnelius.

## Dešifravimas
Pirmieji urartų kalbos ir dantiraščio įrašai į Europą atvežti 1826 m. Tik 1850 m. iššifravus akadų dantiraštį, mokslininkai ėmėsi urartų dantiraščio. Dėl silabogramų panašumo į akadiškąsias, paties teksto dešifravimas nesudarė daug sunkumų. Jį 1882 m. iššifravo britų asirologas Archibald Sayce. Tada buvo suprasta, kad urartų kalba nėra gimininga kitoms žinomoms kalboms, kas labai apsunkino kalbos dešifravimą. Tik po I pasaulinio karo atradus dvikalbius Urartų-asirų kalbų tekstus buvo galima iššifruoti įrašus urartų dantiraščiu.

## Teksto pavyzdys

Kairėje esantis tekstas skaitomas:

* *<sup>d</sup>ḫal-di-e e-ú-ri-e i-ni E<sub>2</sub>* (Dangaus dievui Haldi šią šventyklą)
* *<sup>m</sup>ar-gi-iš-ti-še <sup>m</sup>me-nu-a-ḫi-ni-še* (Argištis, Menua sūnus)
* *ši-di-iš-tú-ni E<sub>2</sub>.GAL ba-du-si* (Šią galingą tvirtovę pastatė)
* *te-ru-bi <sup>URU</sup>ir-bu-ú-ni-ni ti-ni* (Pavadinau Erebūni savo vardu)
* *<sup>KUR</sup>bi-a-i-na-ú-e uš-ma-a-še* (Viešpatavau Biaina žemėse)
* *<sup>KUR</sup>lu-lu-i-na-ú na-pa-ḫi-a-i-de* (Pavergiau Lului žemes)
* *<sup>d</sup>ḫal-di-ni-ni al-su-i-ši-ni* (Dievo Haldi mylimiausias)
* *<sup>m</sup>ar-gi-iš-ti-ni <sup>m</sup>me-nu-a-ḫi* (Argišti, Menua sūnus)
* *LUGAL<sub>2</sub> DAN.NU LUGAL<sub>2</sub> <sup>KUR</sup>bi-i-a-na-ú-e* (Biaina karalių karalius)
* *a-lu-si <sup>URU</sup>tu-uš-pa-a-e URU* (Didžiausio miesto Tušpos)

## Nuorodos
Sąžinės laisvė

**Sąžinės laisvė** (taip pat ***minties laisvė***, ***idėjų laisvė***) – tai asmens laisvė ir teisė turėti ir laikytis fakto, minties, nepriklausomos nuo kitų asmenų nuomonės. Sąvoka „sąžinės laisvė” skiriasi ir nemaišytina su sąvoka „žodžio laisvė”.

## Šaltiniai
Druvetas

**Druvetas** (, ) – ežeras Baltarusijoje, Vitebsko srities Breslaujos rajone. Didžiausias iš Breslaujos ežerų ir penktas pagal dydį Baltarusijoje.

Aukštis virš jūros lygio – 129 m. Ilgis – 9,86 km. Plotis – 4,5 km. Skaidrumas – 2,4 m. Baseino plotas – 423 km². 6 salos, bendras plotas – 0,92 km². Šiaurinis krantas iškilęs iki 20 m virš vandens. Rytinis krantas smarkiai raižytas, jame dvi seklios įlankos. Pietiniai krantai žemi ir pelkėti.

Breslaujos ežerų nacionalinio parko dalis. Šiauriniame krante įsikūrus Breslauja. Vandens lygį reguliuoja Breslaujos HE.
Romanas Podagėlis

**Romanas Podagėlis** (g. 1942 m. sausio 9 d. Vilniuje) – lietuvių inžinierius, diplomatas.

## Biografija
1961 m. baigė Vilniaus geležinkelio technikumo pramonės ir civilinės statybos specialybę, 1966 m. – KPI Vilniaus fakultetą. 1969–1973 m. mokėsi VISI aspirantūroje. Docentas, technologijos mokslų daktaras.

Nuo 1973 m. dirbo VISI Gelžbetoninių konstrukcijų katedros vyr. dėstytoju, nuo 1975 m. – docentu. 1988–1989 m. buvo LTSR aukštojo ir specialiojo vidurinio mokslo ministro pavaduotojas, 1989–1990 m. – Liaudies švietimo ministro I pavaduotojas.

1991–1995 m. – VGTU docentas. 1995–2001 m. – Lietuvos nepaprastasis ir įgaliotasis ambasadorius Italijoje ir Maltai. 2001–2003 m. buvo URM Personalo departamento direktorius. Nuo 2004 m. – URM ambasadorius ypatingiems pavedimams.

1989–1993 m. R. Podagėlis buvo Lietuvos tinklinio federacijos (iki 1992 m. sekcija) prezidentas. Apdovanotas ordino „Už nuopelnus Lietuvai“ Komandoro kryžiumi (2003 m.)..

## Šaltiniai

|-
Gulbių salos

**Gulbių salos** () – trijų Hondūro salų grandinė, esanti Karibų jūros šiaurės vakaruose. Salos užima 8 km² plotą. Jos yra netoli Hondūro krantų, priklauso jo šskirtinei ekonominei zonai.

Gulbių salos, priskiriamos Bahijos salų departamentui:
* Didžiosios Gulbės sala
* Mažosios Gulbės sala
* Mulkių sekluma

Salos yra negyvenamos žmonių, išskyrus nedidelę Hondūro karinio jūrų laivyno įgulą.

## Istorija
Iki 1972 m. tarp JAV ir Hondūro vyko ginčai dėl Gulbių salų. Jie baigėsi, kai JAV pasirašė Guano salų aktą ir atsisakė pretenduoti į šį salyną.

1988 m. Mičo uraganas nusiaubė Gulbių salas. Vėjo greitis siekė 180 mp/h.
La Seiba

**La Seiba** () – miestas šiaurės Hondūre, uostas Karibų jūros Hondūro įlankos pakrantėje. Atlantidos departamento administracinis centras. Mieste gyvena virš 170 tūkst. gyventojų, tai trečias pagal dydį šalies miestas. Verčiamasi žemės ūkiu (auginami bananai, ananasai), prekyba, vaisių eksportu, turizmu. Ypač daug turistų susirenka į gegužės mėnesį vykstantį San Isidro karnavalą. Veikia Manuel Bonilla institutas, Centro Universitario Regional del Litoral Atlantico universitetas ir kt. Miestą aptarnauja Golsono tarptautinis oro uostas.

## Istorija

1872 m. jūros pakrantėje, greta didelių kapokmedžių (seibų), pastatytas dokas. Pradėtas bananų auginimas, kūrėsi vis daugiau žmonių.

Miestas oficialiai įkurtas 1877 m.

## Sportas
* CD Victoria – futbolo klubas; rungtyniavo aukščiausioje šalies lygoje.
* Namų rungtynes žaidžia Savivaldybės stadione (), talpinančiame 15 tūkst. žiūrovų.
* CDS Vida – futbolo klubas; rungtyniavo aukščiausioje šalies lygoje.

## Išnašos
Čoluteka

**Čoluteka** () – miestas pietų Hondūre, į pietryčius nuo Tegusigalpos, prie Čolutekos upės. Čolutekos departamento administracinis centras. Miestas yra svarbus tranzitinis punktas prie Panamerikos plento. Eksportuojamas cukrus, kantalupės, arbūzai, valgomoji ybiškė, krevetės, batatai, žuvis.

Iš Čolutekos kilęs pirmasis Centrinės Amerikos federacijos prezidentas José Cecilio del Valle. Dabar jo namas yra svarbus kultūrinis ir turistinis miesto centras.

## Istorija

Čoluteka įkurta 1522 m. pavadinimu *Villa de Jerez de Choluteca*. Miesto statusą gavo 1845 m.

## Šaltiniai
Truchiljas (Hondūras)

**Truchiljas** () – miestas šiaurės Hondūre, Karibų jūros pakrantėje. Kolono departamento centras. Miestas įsikūręs prie Truchiljo užutėkio ir dviejų kalnų – Kapiro ir Kalenturos. Pakrantėje driekiasi paplūdimiai.

## Istorija

1502 m. rugpjūčio 14 d. savo ketvirtosios kelionės metu ties dabartiniu Truchilju išsilaipino Kristupas Kolumbas. Čia jis pirmą kartą pasiekė žemyną ir tą vietą pavadino *Punta de Caxinas*. 1524 m. čia fortą (*Triunfo de la Cruz*) įkūrė Kristobalis de Olidas. Laikui bėgant miestas tapo svarbiu aukso ir sidabro eksporto centru, bet buvo dažnai puolamas piratų. Truchiljas kurį laiką buvo kolonijos sostine, bet vėliau ši perkelta į Komajagvą.

## Šaltiniai
Petras Zapolskas

**Petras Zapolskas** (g. 1965 m. sausio 30 d. Molėtuose) – lietuvių diplomatas, Lietuvos Respublikos nepaprastasis ir įgaliotasis ambasadorius prie Šventojo Sosto ir Maltos ordinui (nuo 2017 m. rugpjūčio mėn.).

## Biografija
1984–1991 m. studijavo Vilniaus universiteto Istorijos fakultete. 1993 m. studijavo Leeds (Didž. Britanija) universiteto Tarptautinių santykių instituto diplomatų kursuose, 1995 m. – George C. Marchall centre Vokietijoje.

1991–1993 m. dirbo Lietuvos užsienio reikalų ministerijos Nepriklausomų valstybių sandraugos (NVS) departamento antruoju, vėliau – pirmuoju sekretoriumi, 1993–1995 m. – šio skyriaus vedėju. 1995–1996 m. buvo URM Politikos departamento direktorius.

1996–1999 m. dirbo Lietuvos ambasados Rusijos Federacijoje patarėju, ministru patarėju, 1999–2000 m. buvo ambasados Rusijos Federacijoje laikinasis reikalų patikėtinis.

2000–2002 m. ėjo URM Informacijos ir kultūros departamento direktoriaus pareigas. 2002–2006 m. buvo Lietuvos ambasadorius Švedijos Karalystėje. 2006–2009 m. dirbo URM Generaliniu inspektoriumi..

2009–2014 m. – Lietuvos ambasadorius Italijos Respublikoje, San Marino Respublikai, Maltos Respublikai, Libijai bei nuolatinis atstovas prie JT Maisto ir žemės ūkio organizacijos. Vėliau vadovavo URM Valstybinio ir diplomatinio protokolo departamentui.

P. Zapolskas dalyvavo derybose dėl TSRS kariuomenės išvedimo iš Lietuvos (1991–1993 m.), dėl bendradarbiavimo sutarčių su Ukraina, Kazachstanu, Baltarusija, Rusija (1991–1995 m.), su Rusija ir Baltarusija – dėl sienos delimitavimo ir demarkavimo (1991–1997 m.). P.Zapolskas turi Nepaprastojo ir įgaliotojo ambasadoriaus rangą (nuo 2002 m.).

Apdovanotas Ordino „Už nuopelnus Lietuvai“ Komandoro kryžiumi ir Prancūzijos karininko kryžiumi už indėlį į Lietuvos ir Prancūzijos santykius.

Nuo 2017 m. rugpjūčio 4 d. – Lietuvos nepaprastasis ir įgaliotasis ambasadorius prie Šventojo Sosto ir Maltos ordinui.

## Šaltiniai

|-

|-

|-
Truchiljas (reikšmės)

**Truchiljas** () gali reikšti šias vietoves:

* Truchiljas – miestas Peru;
* Truchiljas – miestas Ispanijoje, Estremadūroje;
* Truchiljas – miestas Kolumbijoje;
* Truchiljas – miestas Hondūre;
* Truchiljas – Venesuelos valstija;
* Truchiljas – miestas Venesueloje.
Aguanas

**Aguanas** () – upė šiaurės Hondūre. Prasideda Joro departamente, kalnuose netoli San Lorenso. Teka į šiaurės rytus, gausiai sudaro meandras. Prateka Kolono departamentą. Įteka į Karibų jūrą į rytus nuo Puerto Kastilijos.

Vanduo naudojamas drėkinimui. Upė patvinsta lietinguoju laikotarpiu. Prie Aguano įsikūrę San Lorenso, Olančito, Tokoa miestai.

1998 m. uragano Mičas metu upė smarkiai ištvino ir visiškai užtvindė Santa Rosa de Aguano gyvenvietę. Tuo metu upės debitas siekė iki 20 tūkst. m³/s.

## Šaltiniai
Tokoa

**Tokoa** () – miestas šiaurės Hondūre, Kolono departamente, 67 km į pietus nuo Truchiljo, dešiniajame Aguano upės krante, greta jo intako – Tokoa upės. Apie 40 tūkst. gyventojų. Per miestą eina Olančito-Truchiljo plentas. Verčiamasi žemės ūkiu, prekyba.

## Istorija

Tokoą 1871 m. įkūrę keletas šeimų iš Olančo departamento. 1892 m. gavo savivaldą.

## Sportas
* CD Real Sociedad – futbolo klubas; rungtyniavo nacionaliniame čempionate;

## Šaltiniai
Tela (Hondūras)

**Tela** () – miestas šiaurės Hondūre, Atlantidos departamente, Karibų jūros pakrantėje, į vakarus nuo La Seibos. Veikia geležinkelis į Puerto Kortesą. Yra Šv. Antano bažnyčia. Miestas turi gerus paplūdimius ir yra svarbus turistinis centras. Vyksta spalvingi karnavalai, ypač Didžiosios Savaitės metu. Įrengta visa turistinė infrastruktūra: viešbučiai, restoranai, poilsio namai, klubai, bankai, kavinės.

## Istorija

XX a. pr. Tela buvo svarbus uostas, naudotas vaisių eksportui. Po 1970 m. uosto reikšmė sumenko, dokai sugriuvo, todėl dabar uostas naudojamas tik žvejybai.

## Šaltiniai
Neščerda (ežeras)

**Neščerda** (, ) – ežeras Baltarusijoje, Vitebsko srityje, Rosonų rajone. Ežero krantai ypač raižyti, daugybė įlankų. Kranto linija – ilgiausia Baltarusijoje.

Seklus sąsiauris jungia šiaurinę ir pietinę (didžiausias gylis – 7 m) dalis. Dvi salos. Krantai lėkšti ir pelkėti, tik pietuose ir šiaurėje priartėja moreninės 10–15 aukščio kalvos.

Įžuvinamas, vyksta pramoninė žvejyba.

Įteka Atlaiskaja ir 6 upeliai. Išteka Neščerda ir pratakas jungiantis su Mežno ežeru.

## Šaltiniai
Kipro prekybos laivynas

**Kipro prekybos laivynas** () – Kipro prekybinių laivų visuma.

Kipro salos padėtis trijų žemynų sandūroje, jos buvimas netoli Sueco kanalo skatino vystyti prekybos laivyną kaip valstybei svarbią ūkio šaką.
2005 m. Kipro prekybos laivynas buvo 9-tas pagal dedveito tonažą prekybos laivynas pasaulyje ir 3-ias Europos Sąjungoje.

## Senovinė istorija
Prekybinė laivyba Kipro gyventojams svarbi nuo antikos laikų. Tokie įrodymai, kaip senovinių laivų likučiai salos pakrantėse (pvz., Kirėnijos laivas), senoviniai Kipro uostai (pvz., Amatas ()) aiškiai rodo, kad Kipras jau antikos laikais buvo svarbus jūrų prekyboje ir buvo svarbių jūrinių prekybos maršrutų punktas.

## Šiuolaikinė istorija
Kipre prekybos laivybą vystė visos Kipro vyriausybės nuo nepriklausomybės gavimo momento 1960 m. Kipro prekybos laivynas nuolatos augo.. Pirmasis prekinės laivybos mazgas buvo sukurtas Famagustos uoste. 1974 m. Turkijos įsiveržimo į Kiprą metu Famagustą užėmė turkų pajėgos, todėl dabar šis uostas laikomas nelegaliu. Dauguma prekinės laivybos persikėlė į Limasolio uostą, mažesnė dalis – į Larnakos uostą.

## Laivybos statistika
Laivyba duoda maždaug 2 % BVP, kas 1999 m. sudarė 170 milijonų CYP£. Laivyboje dirba 3500 žmonių, kas sudaro 2 % gamybinėse srityse dirbančių Kipro gyventojų.
2003 m. Kipro laivybos administracijos () pajamos buvo 5,3 milijono CYP£. Pajamas daugiausia sudarė laivybos kompanijų tonažo mokesčiai, registracijos mokesčiai bei užmokestis už laivybos dokumentų išdavimą.

## Nuorodos

*  Cyprus Marine Shipping Official website
* Cyprus Shipping Council
* Cyprus Ports Authority
Dedveito tonažas

**Dedveito tonažas** (; santrumpos *DWT, D.W.T., d.w.t., dwt*) – dydis, rodantis kokios masės krovinį laivas gali saugiai gabenti.

Dedveitas yra krovinio, kuro, gėlo vandens, balastinio vandens, maisto produktų, keleivių ir įgulos masių suma. Terminas paprastai naudojamas nurodant didžiausią leidžiamą laivo dedveitą, kai laivas taip pakrautas, kad jo vaterlinija siekia vandens paviršių ir dar kiek pakrovus panirtų vandenyje. Toks dedveitas yra pilnai pakrauto laivo ir visiškai tuščio laivo vandentalpų skirtumas.
Dedveitu gali būti nurodyta ir nevisiškai pakrauto laivo įkrova.

Dedveito tonažas pradžioje būdavo nurodomas ilgosiomis tonomis (ilgoji tona lygi 2240 svarų arba 1016,05 kg), bet dabar nurodomas metrinėmis tonomis.

Dedveitu apibūdinami prekybiniai laivai, būtent krovininiai laivai. Dedveito tonažas laikomas pagrindiniu eksploataciniu krovininio laivo parametru.

Dedveito tonažas nėra laivo vandentalpos matas, jis nesutampa su bendruoju tonažu ar naudingąja talpa.

## Šaltiniai

## Literatūra
* Gilmer, Thomas C. (1975). Modern Ship Design. Naval Institute Press. ISBN 0-87021-399-1.
* Hayler, William B. (2003). American Merchant Seaman’s Manual. Centreville, Maryland: Cornell Maritime Press. ISBN 0-87033-549-9.
* Turpin, Edward A.; William A. McEwen (1980). Merchant Marine Officers' Handbook, 4th edition. Centreville, Maryland: Cornell Maritime Press. ISBN 0-87038-056-X.
Zelandijos regionas

**Zelandijos regionas** () – vienas iš 5 Danijos regionų. Įkurtas 2007 m. sausio 1 d. Danijos savivaldybių reformos metu. Jos metu 14 apskričių (*amter*) buvo perskirstytos į 5 regionus. Zelandijos regionas sudarytas iš 3 buvusių apskričių: Roskildės, Storstriomo ir Vakarų Zelandijos.
Prekybos laivynas

**Prekybos laivynas** () – valstybės prekybinių laivų visuma. Skirtingų valstybių prekybos laivynai savo dydžiu labai skirtingi.

Prekybos laivyną sudarantys prekybiniai laivai karo atveju gali būti mobilizuoti ir panaudojami kariuomenei ir kariniams kroviniams pervežti arba gali būti perdirbami į pagalbinius karo laivus.

Prekybos laivyno laivų įgulų nariai (jūrininkai) paprastai turi prekybos laivyno sistemoje naudojamus rangus. Jūrininkai, pagal tarptautinę sutartį () turi turėti pripažintus tarptautinius prekybinio jūrininko dokumentus ().

## Lietuva

2000 m. Lietuvoje buvo registruoti 249, o 2011 m. 121 prekybiniai ir žvejybiniai laivai.